Evandjîle sint Djhan

L' Evandjîle sint Djhan, c' est l' cwatrinme et l' dierinne des evandjîles oficires, sicrîte pa Sint Djhan l' Evandjilî, diviè l' an 100.

C' est on live di 21 tchaptrês.

 Mwaissès dnêyes 
C' est l' dierinne des cwate evandjîles, et, nén come les 3 ôtes, avou bråmint des tuzaedjes di l' evandjilî.

On n' cåze nén del nexhance da Djezus-Cri.

L' evandjilî a purade sicrît po les apurdisses k' alént å catruceme divant di s' fé batijhî, e l' Eglijhe del plaece ewou çki Djhan dmoréve.

Ele djåze moens di çou ki Djezus a fwait, et dpus çou k' il a dit. Portant, gn a nén ddja l' pretchmint so l' montinne.

Gn a k' deus paraboles: li cene do bon bierdjî, et li cene do vignron et del vegne.

C' est k' ciste evandjîle ci, ele nos vout fé etinde nén tant des pretchmints ou del moråle, mins purade nos dire kî k' il est, l' Djezus.Georges Sfasie,  54, ivier 2012-1012

L' evandjilî djåze di lu come «do dicipe ki Djezus inméve li mî». Et dire tchaeke côp k' i scrît ene sacwè k' il a veyou d' ses prôpes ouys.

 Contnou 
Vola l' discôpaedje di ciste evandjîle la:Sorlon l' ratournaedje Djihan Dumont
 Prumî tchaptrê
 El Parole divnowe ome
 Li temognaedje Djhan-Batisse
 Li bateme da Djezus
 Les prumîs cpagnons
 Deujhinme tchaptrê
 Li prumî miråke, a Cana
 Djezus dvins l’ Timpe
 Troejhinme tchaptrê
 Djezus et Nicodinme; li novele nexhance
 Li mission da Djezus
 Novea temognaedje da Djhan-Batisse.
 Cwatrinme tchaptrê
 Djezus eyet l' Samaritinne
 Djezus et les Samaritins
 Djezus werixh li fi d' èn oficî
 Cénkinme tchaptrê
 Djezus rwerixh on paralitike
 Djezus dclåre si ewalisté avou s’ Pere
 Shijhinme tchaptrê
 Li mopliyaedje des pwins
 Djezus rote so l’ aiwe
 Djezus est l’ pwin d’ veye
 Djezus anonce dedja li Sinte Cene
 Setinme tchaptrê
 Les frés da Djezus nel creyèt nén
 Djezus va-st ossu al fiesse des houtes
 Les Farizyins volèt-st arester Djezus
 Ûtinme tchaptrê
 Wice sont i, tes ameteus ?

 Lijhaedje di l' Evandjîle sint Djhan 
Cwand on dit k' on lét l' «evandjîle Sint Djhan», e lingaedje des djins, c' est l' prumî boket.

On l' lét :
 al messe e meynute, å Noyé.Georges Sfasie, come ådzeu.
 cwand l' mame k' a stî payelinne aléve prezinter èn efant a l' eglijhe, pol ramessaedje.temognaedje a Lucyin Mahin pa Fraziye Defossé, Cassete l° 10, 1994

 Ratournaedjes e walon 
 li ci da Djhan Dumont (parexhou  e 1992)
 li ci da Jean-Marie Lecomte (diviè 2000)
 li ci Tilkin-Desmet (kimincî diviè 1990, eplaidî e 2022)


 Tecse e-n etir di l' Evandjîle sint Djhan ratourné pa J.M. Lecomte 
 avou l' accint del Hôte-Årdene
 tecse ene miete rifondou (nén co rcoridjî pår)
 Riscanaedje del traduccion Djhan Dumont
  (modêye Joseph Tilkin et Jacques Desmet, eplaideye dins «Li Novea Testamint e walon»)

 Sourdants 

Categoreye:Crustinnisse
Categoreye:Lives e grek
Categoreye:Noû Testamint